钦定古今图书集成/明伦汇编/家范典/第008卷 > 《梦先大父有感》吴师道
## 钦定古今图书集成/明伦汇编/家范典/第008卷 > 《梦先大父有感》吴师道

死别一纪馀，故迹随流波。哀端在肠臆，惨若婴沈痾。
昨梦临我前，俨服冠峨峨。手持一卷书，授我仍长哦。
觉来惊且悲，庭树酸风多。惝恍送归魂，冉冉荒山阿。
永怀忠爱心，生死耿不磨。保躬蹈前训，没世期无他。
奈何人事乖，志愿常蹉跎。平生素无泪，此夕如倾河。